**Trup divin**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu te treci ca rodu-n vie

Şi-n sămânţă-aprinzi scânteie,

Iar din frunză curge seva

Pe-al tău trup divin,femeie.

Te înalţi pe-un piedestal

Ca şi vulturul în zare,

Coapse ard în focul pur,

Peste tot flăcări amare.

Laşi esenţa să te-ngâne

Când oglinda stă fragilă,

Te priveşti şi te admiri,

Floare cu chip de copilă.

Te mângâie vântul,fin,

Păr cu rouă împletit,

Iar din frunză curge seva

Şi-al tău trup l-am tot iubit.